Gjøvik og omland lokallag av LOP

 **Årsmelding 2013**

**Innledning:**

Lokallaget skal samle tidligere ansatte i kommunene, fylket og staten med

pensjon fra offentlige tjenestepensjonsordninger innenfor sitt område til

felles møter og andre aktiviteter. Lokallaget og Sentralstyret kan bistå

medlemmene i lønns-og pensjonsspørsmål.

**Lokallagsstyret:**

**Styret** har i siste periode bestått av: Elin Onsrud, leder

 Lars Sæther, nestleder

 Olav Haaverstad, kasserer

 Reidunn Torp, sekretær

 Brit Øgaard Birkeland, styremedlem

**Varamedlemmer:** 1. Kari Helene Grini

 2. Tormod Skaug

 3. Sverre K. Evensen

**Revisorer**: Kari Sofie Stokke

 Jørgen Jørstad

**Valgkomite:** Berit Bugge Arnestad

 Arne Nilsen

 Borgny Hasle

 Varamann: Randi Aslaug Lyslo

**Styremøter:**

Det er holdt 6 styremøter i 2013. Alle styremedlemmene pluss

1. varamedlem har møtt på samtlige møter. Møtene har gått på omgang hos

styremedlemmene , og mange gode forslag har blitt gjennomarbeidet. Alle

medlemmene har vist velvilje og stå-på-vilje, noe som gjør det lettere å få

saker gjennomført.

**Arbeidsmøter:**

 Ikke alle praktiske oppgaver kan gjøres på styremøtene,

tida blir ofte for knapp til det. Derfor har leder Elin, Reidunn og Kari tatt

seg av kopiering, pakking og utsending av brev til medlemmene.

**Medlemsmøter:**

 Det er avholdt 6 medlemsmøter samt julemøte.

- 21. februar: Årsmøte med vanlige årsmøtesaker i Odd Fellows selskapslokaler. Underholdning ved Bård Opjordsmoen.

- 2. mai: Møte på Frivilligsentralen, Raufoss. Reidunn Torp fortalte om Raufoss i gamle dager.

- 13. juni: Bedriftsbesøk på Steffensrud rehabiliteringssenter. Ole Jacob Dyrnes fortalte om bedriften og viste rundt.

- 19.september: Gjøvik bedehus. Nils Kr. Lie, sentralstyremedlem i LOP, fortalte om forfatteren Ronald Fangen.

- 24.oktober: Frivilligsentralen, Raufoss. Orientering om nye bøker ved Ingvild Solberg, bibliotekar ved Raufoss folkebibliotek.

21. november: Gjøvik bedehus. Tidligere prost Erlimo kåserte om Kjell Aukrust.

12. desember: Julemøte på Odd Fellow. Presten Jens Dale fortalte og viste bilder fra en tur til Israel med prestekolleger.

 **Alle programmene var interessante og godt gjennomførte.**

**Utflukter:**

Som nevnt ovenfor var lokallaget på besøk på Steffensrud rehabiliteringssenter.

 1.oktober spilte Riksteateret "Bikubesesong"

 av Frode Grytten på Gjøvik. 18.november kom Riksteateret med Henrik Ibsens "Vildanden". Styret hadde ordnet med teaterbilletter til reduserte priser til begge disse forestillingene.

**Kursvirksomhet:**

 I oktober deltok nestleder Lars Sæther og kasserer Olav Haaverstad på et LOP kurs på Gardermoen for tillitsvalgte.

**Representanter i eldreråd.**

I Gjøvik er Ole Wilhelm Kavli nestleder og Kari Sofie Stokke er varamedlem. Kavli ga på et av våre medlemsmøter et greit og

instruktivt referat av aktuelle saker som har vært til behandling i eldrerådet.

**Medlemstall:**

I 2012 ble det registrert 94 medlemmer ved årets utgang.

 I 2013 ble det registrert 87 medlemmer ved årets utgang.

Lokallaget har mistet tre medlemmer ved dødsfall i året som har gått.

Raufoss, februar 2014.

Styret.

 .